A 2013-as Európa-bajnokságon K4-ben (Kárász, Kovács, Janics) arany-, K1 500 méteren ezüstérmes lett, a duisburgi világbajnokságon 3 aranyéremmel – K1 500, K4 500 (Szabó, Vad, Fazekas), K1 4 × 200 (Dusev-Janics, Vad, Fazekas) – a világbajnokság legeredményesebb résztvevője lett. A 2014-es gyorsasági kajak-kenu Európa-bajnokságon K1 200 méteren, K1 500 méteren és K4 500 méteren (Szabó, Kárász, Vad) aranyérmet szerzett. A 2014-es gyorsasági kajak-kenu világbajnokságon K1 200 méteren 6., egyes és négyes 500 méteren első helyen végzett. A 2015. évi Európa játékokon egyes 200 méteren bronz-, egyes 500 méteren és négyes 500 méteren (Szabó, Kárász, Vad) aranyérmes lett. A 2015-ös gyorsasági kajak-kenu világbajnokságon K2 500 méteren (Szabó) első, K4 500 méteren (Szabó, Fazekas, Kárász) második helyezést ért el. A 2016-os gyorsasági kajak-kenu Európa-bajnokságon a három 500 méteres távon aranyérmes lett. A 2016-os riói olimpián K2 500 m-en Szabó Gabriellával párban olimpiai bajnoki címet szerzett, majd két nap múlva K1 500 m-en megvédte olimpiai bajnoki címét. A kajak négyes Szabó Gabriella, Kozák Danuta, Fazekas-Zur Krisztina, Csipes Tamara összetételű csapat tagjaként 500 méteren is olimpiai bajnokságot nyert, így három aranyérmet szerzett a riói olimpián, ami a magyar olimpiai csapat nyolcadik aranyérme lett.